text: La Coca-Cola diu que la intoxicació es deu a un fungicida i al gas del lot
  Ja s'han detectat 101 casos de persones afectades per beure refrescs
  France Press | 16 juny 1999
  «No hi ha perill per a la salut». La multinacional nord-americana Coca-Cola assegurà ahir que el problema detectat en els seus productes es limita al mercat belga i que ha estat ocasionat pel tractament amb fungicida de 'palets' de fusta sobre els quals es col·locaren les llaunes i a una partida de CO2 (utilitzat per gasificar la beguda), en mal estat.
  El Ministeri belga de Sanitat aconsellà ahir consultar un metge a la menor brevetat possible en el cas que sentir mal de cap, de ventre, nàusees i vòmits. A aquests símptomes de la síndrome Coca-Cola, s'haurien de sumar calfreds, taquicàrdies i febres. .
  Almenys 101 casos d'intoxicació després de la ingestió de begudes de la multinacional nord-americana Coca-Cola s'han detectat des del 9 de juny passat a Bèlgica, segons declarà ahir la portaveu del Ministeri belga de Salut, Martine Liicher.
  Un jove d'Aarschot, al nord del país, emmalaltí ahir després de beure un pot de Minute Maid (suc de fruita concentrat) d'una màquina automàtica i va ser hospitalitzat, segons indicà la justícia belga.
  En principi, tots els productes de l'empresa Coca-Cola, inclosos els sucs de fruita Minute Maid, han estat retirats dels comerços belgues, després de la decisió presa pel Ministeri de Salut Pública. S'han detectat casos d'intoxicació en persones que han consumit productes de Coca-Cola a Aarschot, Bornem, Saint-Nicolas, Bruges, Gand, Courtrai i Lochristi, comunitats flamenques situades al nord i a l'est de Bèlgica. La causa d'aquestes intoxicacions encara es desconeix.